EUROOPAN YHTEISÖJEN KOMISSIO 
Bryssel, 09.04.1997 
KOM(97) 155 lopull. 
96/ 0034 (COD) 
KOMISSION LAUSUNTO 
EY n perustamissopimuksen 189 b (2) (d) artiklan nojalla Euroopan parlamentin 
esittämistä muutoksista, jotka koskevat neuvoston yhteistä kantaa 
ehdotuksesta 
EUROOPAN PARLAMENTIN JA NEUVOSTON PÄÄTÖKSEKSI 
Euroopan yhteisön neljännestä puiteohjelmasta tutkimusta, teknologista kehittämistä ja 
esittelyä koskevien toimien osalta (1994-1998) 
tehdyn päätöksen N:o 1110/94/EY mukauttamisesta toisen kerran 

1. Johdanto 
Komissio esitteli 2. helmikuuta 1996 neuvostolle ja Euroopan parlamentille 
ehdotuksen päätökseksi neljännestä TTK-puiteohjelmasta tehdyn päätöksen 
1110/94/E Y, sellaisena kuin se on muutettuna päätöksellä 616/96/EY, 
mukauttamisesta toisen kerran. Tälle lisärahoitusta koskevalle ehdotukselle 
(KOM(96)12) asetettiin ehdoksi, että voimassa olevia rahoitusnäkymiä tarkistetaan. 
Euroopan parlamentti antoi lausuntonsa ehdotuksesta 18. kesäkuuta 1996 
Koska rahoitusnäkymiä ei ole tarkistettu, komissio muutti sen sijaan ehdotustaan 11 
marraskuuta 1996 päivätyllä neuvostolle ja Euroopan parlamentille osoitetulla Edith 
Cressonin kirjeellä, jonka sisältö vahvistettiin tutkimusasioita käsittelevän neuvoston 
istunnossa 5. joulukuuta 1996. Tarkistetussa ehdotuksessa nostettiin lisärahoituksen 
määrä 100 miljoonaan ecuun, jotka on tarkoitettu neljännen puiteohjelman 
ensimmäisen toimenpidekokonaisuuden eräiden tutkimusaiheiden valikoivaan 
lisärahoittamiseen, tämän kuitenkaan vaikuttamatta vuoden 1997 
talousarviomenettelyn tuloksiin. 
Neuvosto vahvisti tältä pohjalta yhteisen kantansa 27. tammikuuta 1997. 
Komissio antoi lausuntonsa neuvoston yhteisestä kannasta Euroopan parlamentille 
osoittamassaan 27. tammikuuta 1997 päivätyssä tiedonannossa (SEC(97)107 
lopullinen). Euroopan parlamentti päätti toisen käsittelynsä 13. maaliskuuta 1997 ja 
ehdotti yhteiseen kantaan viittä tarkistusta. 
2. Komission lausunto 
Komissio on pannut tyytyväisenä merkille Euroopan parlamentin tehokkaan 
toiminnan, jonka ansiosta toinen käsittely saatiin päätökseen vajaan kuukauden 
kuluttua siitä, kun yhteinen kanta toimitettiin parlamentille. Komissio on parlamentin 
kanssa samaa mieltä siitä, että lopullinen päätös lisärahoituksesta on saatava 
nopeasti, jotta rahoitus saadaan käyttöön ja vältetään, että asia vaikuttaisi viidennestä 
puiteohjelmasta käytävään keskusteluun. 
Komission mielestä on kiinnostavaa myös, että toisessa käsittelyssä Euroopan 
parlamentti teki vain vähän tarkistuksia. Parlamentin asenne johtuu ehkä siitä, että 
kannat olivat jo lähestyneet toisiaan yhteispäätösmenettelyssä. Parlamentin 
ensimmäisessä käsittelyssään tekemän tarkistuksen johdosta neuvosto oli lisännyt 
yhteiseen kantaansa aiheeksi miinanraivauksen, mihin parlamentti suhtautui 
suosiollisesti. Neuvosto puolestaan esitti yhteisessä kannassa, että tarttuvia 
spongiformisia enkefalopatioita koskevaa tutkimusta on lisättävä, ja parlamentti 
myönsi, että tämä on tärkeä ja kiireellinen aihe. Vaikka neuvoston ja parlamentin 
näkemykset lisärahoituksen määrästä ja jakautumisesta eriävät, komissio arvelee, että 
nykyiseltä pohjalta voidaan päästä lopulliseen sopimukseen. Komissio toivoo, että 
parlamentti ja neuvosto pääsevät kompromissiin lähiviikkoina, ja siksi se ei halua 
tässä vaiheessa ottaa huomioon parlamentin tarkistuksia, vaikka suhtautuukin 
-2 
myötämielisesti niiden tavoitteisiin. Komissio katsoo, että parlamentin tarkistuksia on 
pohdittava ja niistä on keskusteltava rakentavasti neuvostossa. Sen vuoksi komissio 
aikoo jättää alustavaan esitykseensä vuoden 1998 talousarvioksi riittävästi 
liikkumavaraa, jonka turvin budjettivallan käyttäjä voi ylittää vuoden 1997 
talousarvioon jo merkityt 100 miljoonaa ecua. 
Lopuksi komissio vahvistaa jälleen haluavansa edistää kaiken kattavan ja tyydyttävän 
sopimuksen syntymistä neuvoston ja parlamentin välille. 

ISSN 1024-4492 
KOM(97) 155 lopullinen 
ASIAKIRJAT 
FI 15 01 16 
Luettelonumero : CB-CO-97-143-FI-C 
ISBN 92-78-18115-3 
Euroopan yhteisöjen virallisten julkaisujen toimisto 
L-2985 Luxemburu 
li